Komission asetus (ETY) N:o 2595/93, annettu 22 päivänä syyskuuta 1993, yksityiskohtaisista säännöistä neuvoston asetuksen (ETY) N:o 1765/92 soveltamisesta kesannoidun alan käyttämiseen yhteisössä valmistettavien teollisuustuotteiden monivuotisten raaka-aineiden tuottamiseen, joita ei ole tarkoitettu ihmis- tai eläinravinnoksi



Virallinen lehti nro L 238 , 23/09/1993 s. 0021 - 0023

Suomenk. erityispainos Alue 3 Nide 52 s. 0151

Ruotsink. erityispainos Alue 3 Nide 52 s. 0151



KOMISSION ASETUS (ETY) N:o 2595/93, annettu 22 päivänä syyskuuta 1993, yksityiskohtaisista säännöistä neuvoston asetuksen (ETY) N:o 1765/92 soveltamisesta kesannoidun alan käyttämiseen yhteisössä valmistettavien teollisuustuotteiden monivuotisten raaka-aineiden tuottamiseen, joita ei ole tarkoitettu ihmis- tai eläinravinnoksi EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (ETY) 1552/93(2), ja erityisesti sen 12 artiklan, ottaa huomioon asetuksen (ETY) N:o 1765/92 7 artiklassa tarkoitetun vuoroviljelyyn perustumattoman pellonpoiston tasosta 14 päivänä kesäkuuta 1993 annetun neuvoston asetuksen (ETY) N:o 1541/93(3) ja erityisesti sen 3 artiklan, sekä katsoo, että asetuksen (ETY) N:o 1765/92 7 artiklan 4 kohdassa sallitaan tuotannosta poistetun alan käyttäminen sellaisten yhteisössä valmistettavien teollisuustuotteiden raaka-aineiden tuottamiseen, joita ei ole suoraan tarkoitettu ihmis- tai eläinravinnoksi, edellyttäen että niihin sovelletaan tehokkaita valvontajärjestelmiä, yksityiskohtaisista soveltamissäännöistä koskien kesannointimaan käyttöä pääasiassa muihin tarkoituksiin kuin ihmisten tai eläinten ravinnoksi yhteisössä valmistettavien tuotteiden raaka-aineiden tuottamiseen 15 päivänä helmikuuta 1993 annetussa komission asetuksessa (ETY) N:o 334/93(4) säännellään vuoroviljelyyn perustuvan tai perustumattoman tuotannosta poistetun maan käyttöä yksivuotisten raaka-aineiden viljelyyn; tämän vuoksi olisi vahvistettava yksityiskohtaiset soveltamissäännöt monivuotisten raaka-aineiden viljelystä tuotannosta poistettuilla aloilla, jotka eivät ole vuoroviljelyssä; tämän asetuksen säännösten olisi vastattava yksityiskohtaisista säännöistä neuvoston asetuksen (ETY) N:o 1765/92 soveltamisesta 7 artiklassa tarkoitetun pellonpoiston osalta 31 päivänä heinäkuuta 1992 annettua komission asetusta (ETY) N:o 2293/92(5), sellaisena kuin se on viimeksi muutettuna asetuksella (ETY) N:o 2594/93(6), olisi määriteltävä monivuotiset raaka-aineet, joita voidaan viljellä muilla kuin vuoroviljelyssä olevilla tuotannosta poistetuilla aloilla, ja niiden käyttötarkoitukset, olisi vaadittava, että vuosittaisen korvauksen hakija sitoutuu käyttämään monivuotiset tuotannosta poistetuilla aloilla viljellyt raaka-aineet yksinomaan muihin tarkoituksiin kuin ihmis- tai eläinravinnoksi, tämän järjestelmän täytäntöönpanossa olisi otettava huomioon jäsenvaltioiden lainsäädäntö, erityisesti lait, jotka koskevat maanviljelyyn, tarkastukseen ja kansanterveyteen liittyviä vaatimuksia, tai lait, jotka on annettu ympäristöön tai rikosoikeuteen liittyvistä syistä, samalla kun minimoidaan tällaisten seikkojen aiheuttama erilainen kohtelu yhteisössä, tuotannosta poistetuilla aloilla kasvatetut monivuotiset raaka-aineet tai niistä johdetut tuotteet eivät saisi hyötyä muusta yhteisössä myönnetystä tuesta, saadakseen korvauksen pellonpoistovelvoitteesta hakijan on alistuttava valvontaan, joka perustuu erityisesti viljelyilmoitukseen, nykyisen järjestelmän soveltamiseen olisi liityttävä tarkastusjärjestelmä ja tarvittaessa seuraamusjärjestelmä komission asetuksen (ETY) N:o 3887/92(7) säännösten mukaisesti; lisäksi olisi annettava erityissääntöjä ennen asetuksen (ETY) N:o 334/93 voimaantuloa tehtyjen sopimusten osalta, ja vilja-, rasva- ja kuivarehualan yhteinen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Tässä asetuksessa "hakijalla" tarkoitetaan henkilöä, joka tekee pinta-alatukea koskevan hakemuksen saadakseen asetuksen (ETY) N:o 1765/92 2 artiklan 5 kohdassa ja 7 artiklan 5 kohdassa tarkoitetun vuosittaisen korvauksen, jäljempänä "korvauksen". 2 artikla 1 Vuoroviljelyyn perustumattomalla kesannoidulla maalla viljeltyjen monivuotisten kasvien on oltava ainoastaan raaka-aineita, joita voidaan käyttää muihin tarkoituksiin kuin ihmis- tai eläinravinnoksi. 2 Liitteessä I tarkoitettujen raaka-aineiden viljelyyn tarkoitettuun maahan sovelletaan asetuksen (ETY) N:o 2293/92 säännöksiä. 3 artikla Hakijan, joka haluaa käyttää kesannoitua maata liitteessä I mainittujen raaka-aineiden viljelyyn, on saadakseen korvauksen ensimmäistä pinta-alatukea koskevaa hakemustaan tehdessään toimitettava jäsenvaltionsa toimivaltaiselle viranomaiselle kirjallinen sitoumus siitä, että kyseisiä raaka-aineita käytettäessä tai myytäessä ne käytetään liitteen II mukaisiin tarkoituksiin. Hakijan on sitoumuksessaan ilmoitettava tietävänsä, että jos hän ei noudata sitoumustaan, häneen voidaan kohdistaa asetuksessa (ETY) N:o 3887/92 säädettyjä seuraamuksia. 4 artikla Jäsenvaltiot saavat jättää tämän järjestelmän ulkopuolelle vain ne liitteessä I luetellut raaka-aineet, jotka aiheuttavat ongelmia maanviljelykäytäntöön, tarkastuksiin, kansanterveyteen, ympäristövaikutuksiin tai rikosoikeuteen liittyvien seikkojen vuoksi. Tässä tapauksessa jäsenvaltion on ilmoitettava komissiolle niistä raaka-aineista, jotka on tarkoitus jättää pois. Jos komissio ei 20 työpäivän kuluessa ilmoituksen saatuaan vastaa siihen, kyseinen jäsenvaltio voi toteuttaa aiotut poistot. 5 artikla Raaka-aineet, jotka on viljelty kesantoaloilla ja joista on maksettu korvaus, sekä tällaisista raaka-aineista johdetut tuotteet eivät voi hyötyä Euroopan maatalouden ohjaus- ja tukirahaston tukiosaston rahoittamista tai neuvoston asetuksessa (ETY) N:o 2078/92(8) tai (ETY) N:o 2080/92(9) säädetyllä yhteisön tuella rahoitetuista toimenpiteistä. 6 artikla Hakijoiden on ilmoitettava toimivaltaiselle viranomaiselle vuosittain viljelyalaa koskevissa hakemuksissaan maapalstat, jotka ovat vuoroviljelyyn perustumattoman kesannoinnin kohteena, kullakin palstalla kasvatettavat monivuotiset viljelykasvit, viljelykierron pituus ja oletettu korjuutiheys. 7 artikla 1 Kyseisen jäsenvaltion toimivaltaisten viranomaisten on säilytettävä neuvoston asetuksen (ETY) N:o 3508/92(10) 2 artiklassa tarkoitetussa tietokannassa ajanmukainen luettelo kunkin hakijan kunakin vuonna tekemistä pinta-alatukea koskevista hakemuksista varmistuakseen siitä, että korvauksen myöntämisedellytyksiä, erityisesti 6 artiklassa säädettyjä velvoitteita, noudatetaan. 2 Tämän asetuksen säännösten soveltamisesta aiheutuvien velvoitteiden noudattamisen varmistamiseksi tarvittavia valvontatoimenpiteitä on sovellettava asetuksessa (ETY) N:o 3887/92 säädettyjen menettelyjen mukaisesti. 3 Jos 2 kohdassa tarkoitettuja velvoitteita ei noudateta, hakijaan voidaan soveltaa asetuksessa (ETY) N:o 3887/92 säädettyjä seuraamuksia. 8 artikla Jäsenvaltiot voivat toteuttaa tämän asetuksen soveltamiseksi tarvittavia lisätoimenpiteitä, ja niiden on ilmoitettava tästä komissiolle. 9 artikla Jäsenvaltioiden on toimitettava komissiolle enintään kuuden kuukauden kuluessa kunkin markkinointivuoden lopusta kaikki tämän toimen arvioimiseksi tarvittavat tiedot ja erityisesti vuoroviljelyyn perustumattoman kesannoinnin piiriin kuuluva ala kunkin siinä viljeltävän monivuotisen lajin osalta. 10 artikla Asetuksen (ETY) N:o 334/93 14 artiklan mukaisesti, ennen kyseisen asetuksen voimaantuloa tehdyt sopimukset pannaan täytäntöön tämän asetuksen osana. 11 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä syyskuuta 1993 Komission puolesta René STEICHEN Komission jäsen (1) EYVL N:o L 181, 1.7.1992, s. 12 (2) EYVL N:o L 154, 25.6.1993, s. 19 (3) EYVL N:o L 154, 25.6.1993, s. 1 (4) EYVL N:o L 38, 16. 2.1993, s. 12 (5) EYVL N:o L 221, 6.8.1992, s. 19 (6) EYVL N:o L 238, 23.9.93, s. 19 (7) EYVL N:o L 391, 31.12.1992, s. 36 (8) EYVL N:o L 215, 30.7.1992, s. 85 (9) EYVL N:o L 215, 30.7.1992, s. 96 (10) EYVL N:o L 355, 5.12.1992, s. 1 LIITE I Monivuotiset raaka-aineet, joita voidaan viljellä vuoroviljelyyn perustumattoman kesannoinnin piiriin kuuluvalla maalla, edellyttäen että ne on tarkoitettu liitteessä II lueteltujen tuotteiden valmistamiseen tai hakijan omaan käyttöön >TAULUKON PAIKKA> LIITE II Sallittuina käyttötarkoituksina pidetyt, muuhun kuin ihmis- tai eläinravinnoksi tarkoitetut tuotteet, jotka on valmistettu liitteessä I luetelluista raaka-aineista Kaikki yhdistettyyn nimikkeistöön kuuluvat tuotteet: a) lukuun ottamatta yhdistetyn nimikkeistön 1 24 ryhmiin kuuluvia tuotteita, paitsi silloin kun kyseessä ovat: - yhdistetyn nimikkeistön 15 ryhmään kuuluvat tuotteet, jotka on tarkoitettu muuhun käyttöön kuin ihmis- tai eläinravinnoksi, - CN-koodiin 2207 20 00 kuuluvat tuotteet, jotka on tarkoitettu käytettäviksi sellaisenaan polttoaineessa tai jalostettaviksi polttoaineessa käyttöä varten; b) mukaan lukien kaikki liitteessä I mainitut tuotteet ja niistä jalostamalla energiatarkoituksiin johdetut tuotteet.